Brigáda 25.3.2017

V sobotu 25.3.2017 sme odpracovali brigádu na revíroch MsO SRZ BA V. Rusovecké jazero, Malý Zemník a Veľký Zemník.

Nedá mi to a musím napísať pár viet nie len za seba ale hlavne za členov našej organizácie

ktorý chodia pravidelne na brigády a už majú toho neporiadku čo ostáva po rybároch na našich revíroch plné zuby. Pýtate sa prečo práve po rybároch? Ja vám to poviem. Od kedy sa roztopil ľad na našich vodách sa začalo loviť a Rybárska stráž bola na viacerých kontrolách aj hospodár a funkcionári výboru a odbočiek kontrolovali stav revírov po zime a nezistili žiadne mimoriadne znečistenia okolo vôd. Lovilo sa do 15.3.2017 a 18.3.2017 bola prvá jarná brigáda v roku 2017 na revíroch Malé a Veľké Čunovo ktorá bola prakticky v norme pretože v predošlých týždňoch sme tam osádzali umelé hniezda pre ryby a neporiadok sme priebežne upratovali a odvážali. Ale !!! Prekvapenie čo na nás čakalo 25.3.2017 na revíroch Rusovecké jazero, Malý Zemník a Velký Zemník je ťažké opísať a pre človeka ktorý má rád prírodu nepochopiteľné preto pripojím aj pár fotiek a zamyslite sa nad tým či je také ťažké odniesť už len prázdne obaly od toho čo ste skonzumovali alebo chcete svojím deťom a vnukom zanechať namiesto prírody len hliníkové a plastové smetiská pretože s týmto si príroda sama neporadí. A Páni rybári tento krát to na kúpajúcich zvaliť nemôžte.